Document ID: 32009R1053

32009R1053
L 290/61
SLUŽBENI LIST EUROPSKE UNIJE
05.11.2009.
UREDBA KOMISIJE (EZ) br. 1053/2009
od 5. studenoga 2009.
o izmjeni Uredbe (EZ) br. 952/2006 o utvrđivanju detaljnih pravila za primjenu Uredbe Vijeća (EZ) br. 318/2006 u pogledu upravljanja tržištem šećera Zajednice i sustava kvota
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 318/2006 od 20. veljače 2006. o zajedničkoj organizaciji tržišta u sektoru šećera (1), a posebno njezin članak 40.,
uzimajući u obzir Uredbu Vijeća (EZ) br. 1234/2007 od 22. listopada 2007. O uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba - jedinstveno ZOT-u) (2), a posebno njezin članak 50. stavak 1., u vezi s člankom 4.,
budući da:
(1)
Nakon uvođenja konačnog i kompjutoriziranog sustava za prijenos podataka o cijenama šećera u okviru sustava evidencije cijena u skladu s člankom 14. Uredbe Komisije (EZ) br. 952/2006 od 29. lipnja 2006. o utvrđivanju detaljnih pravila za primjenu Uredbe Vijeća (EZ) br. 318/2006 u pogledu upravljanja tržištem šećera i sustava kvota u Zajednici (3), koji se sastoji od mjesečnog prijenosa podataka o cijenama od odobrenih subjekata državama članicama, nakon čega slijedi prijenos nacionalnih podataka o prosječnim cijenama od država članica Komisiji, primjereno je povećati učestalost kojom se Upravni odbor za zajedničko uređenje poljoprivrednih tržišta obavješćuje o prosječnim cijenama šećera.
(2)
U tu svrhu treba predvidjeti da Komisija mora mjesečno izvješćivati Upravni odbor za zajedničko uređenje poljoprivrednih tržišta o prosječnim cijenama bijelog šećera koji se prodaje na tržištu Zajednice. Međutim, kako bi se osigurala tajnost podataka, potrebna je odgoda od tri mjeseca prije nego što se podaci o cijenama priopće Upravnom odboru za zajedničko uređenje poljoprivrednih tržišta.
(3)
Mjere predviđene ovom Uredbom u skladu su s mišljenjem Upravljačkog odbora za zajedničku organizaciju poljoprivrednih tržišta,
DONIJELA JE OVU UREDBU:
Članak 1.
Prvi stavak članka 14. Uredbe (EZ) br. 952/2006 zamjenjuje se sljedećim:
„Svaki mjesec, Komisija obavješćuje Upravljački odbor za zajedničku organizaciju poljoprivrednih tržišta o prosječnoj cijeni za bijeli šećer koja je zabilježena tijekom trećeg mjeseca koji prethodi danu priopćavanja.”
Članak 2.
Ova Uredba stupa na snagu sedmog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 5. studenoga 2009.

Labels: 12
2
17
6